Screenshot: YouTube

NAKON sjednice Vlade premijer Plenković je održao konferenciju za medije na kojoj je opet govorio o otkupu dionica Ine.



"Vlada je danas donijela odluku o osnivanju savjeta za pregovore s MOL-om uz našu ambiciju da otkupimo dionice Ine. Ja ću savjetom osobno predsjedati, želim imati kontrolu procesa. Mi ćemo razgovarati o najboljem modelu otkupa i traženja najunčikovitijih modela financiranja. Cilj nam je, kako sam rekao, da se ne generira novi javni dug", rekao je Plenković i pozvao stručnjake da vladi pošalju svoju ideju o otkupu Ine.



"Važno je naglasiti da će ministar obrane sutra biti moj izaslanik na obljetnici operacije Maslenica. Na taj način dajemo veliko poštovanje braniteljima", dodao je premijer.



"Za otprilike dva sata krećem u Davos na gospodarski forum gdje ću imati cijeli niz sastanaka", rekao je.

Stier pokrenuo istragu



Na novinarski upit zašto se sve manje spominje prodaja HEP-a, Plenković je rekao kako smatra da je to najbolji model za otkup dionica Ine, ali želi saslušati i druge stručnjake.



"Što se tiče modela, ja i dalje od svega što čujem mislim da je model koji smo predstavili najbolji, najčišći, da je najjasniji. Ono što želim reći i pokazati je otvorenost vlade za druge sugestije, da saslušamo druge prijedloge. Model je na stolu, on je elaboriran i jasan, po meni on je najbolji. Ali želim saslušati i druge modele stručnjaka ili stranaka", rekao je Plenković.

Tekst se nastavlja ispod oglasa

Na kraju je progovorio i o sinoć objavljenim dokumentima o Kolindinom putovanju.



"Što se tiče informacija koju smo sinoć vidjeli na portalima, krajnje je neuobičajeno da takve bilješke završavaju u medijima. Stier je naložio istragu, to nije dobro ni uobičajeno. Ja sam znao da ide, ona je izabrana od hrvatskih birača, ono što je do sada objasnila mislim da je dovoljno. Čini mi se da je išla s ambicijom da svi kontakti koje ima budu korisni", otkrio je Plenković.